Document ID: /roh_data/filtered/fineweb-2-filterrobots_roh.jsonl.gz/72987

Structuras dil di "enicapeni" – Scola Ilanz/Glion
Dapi l'introducziun dalla lescha da scola nova vegn la survigilonza supplementara dil suentermiezdi purschida a Glion. Muort munconza d'annunzias, vegnan ils affons dalla scola Ilanz/Glion survigilai sin giavisch egl onn da scola current sulettamein il gliendisdis, ils mardis e la gievgia suentermiezdi ella casa da scola Glion. Per igl onn da scola 2019/20 vegn la survigilonza purschida mintga di.
Affons ord ils vitgs da nossa vischnaunca san medemamein far diever dallas structuras dil di a Glion (meisa da miezdi e survigilonza dil suentermiezdi). Per il transport dils affons ein ils geniturs responsabels.
Ils formulars d'annunzia correspundents retscheivan ils geniturs ensemen culs uraris aunc avon la finiziun da scola. Annunzias valan mintgamai per in semester. Il reglament da menaschi cun las taxas anfleis Vus cheu.
fevrer 2019, la direcziun da scola Ilanz/Glion